Document ID: 31986R3425

Uredba Komisije (EGS) št. 3425/86
z dne 10. novembra 1986
o spremembi Uredbe (EGS) št. 2388/84 o posebnih podrobnih pravilih, ki se uporabljajo pri izvoznih nadomestilih za konzervirane proizvode iz govejega in telečjega mesa
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], nazadnje spremenjene z Uredbo (EGS) št. 3768/85 [2], in zlasti člena 18(6) Uredbe,
ker je Uredba Komisije (EGS) št. 2388/84 [3], spremenjena z Uredbo (EGS) št. 1032/86 [4], določila, da so nekateri konzervirani proizvodi, ki ustrezajo pogojem iz te uredbe in se izvažajo v tretje države, upravičeni do posebnega nadomestila, če so proizvedeni v skladu s postopki, določenimi v členu 4 Uredbe Sveta (EGS) št. 565/80 [5]; ker je ob upoštevanju izkušenj, pridobljenih od začetka veljave te uredbe, treba največjo maso teh konzerviranih proizvodov zvišati s 500 na 2500 gramov;
ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,
SPREJELA NASLEDNJO UREDBO:
Člen 1
Tretja alinea člena 2 Uredbe (EGS) št. 2388/84 se nadomesti z naslednjim:
"- biti konzervirani v pločevinkah, katerih masa ne sme presegati 2500 gramov neto."
Člen 2
Ta uredba začne veljati z dnem objave v Uradnem listu Evropskih skupnosti.
Uporabljati se začne 3. novembra 1986.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. novembra 1986

Labels: 3
17